**Tematika**

**Kurzus címe**: Etikatörténet I.

**Kurzus kódja**: BTALE0003BA; BTEE106OMA

**Oktató**: Tánczos Péter

**Órarendi információ**: kedd 12-14, 235. terem

**A kurzus célja**: A kurzuson a filozófiai etika történetét vesszük át a preszókratikusoktól egészen az itáliai reneszánsz teoretikusaival bezárólag. Vizsgálódásunk fókuszpontjában a tágan értett erényetikák állnak; elsősorban az erényesség filozófiatörténeti alakváltozatait tekintjük át, megnézve, hogy az egyes etikai koncepciókban mit jelentenek az olyan terminusok, mint jó, kiváló és erényes, s közben végig szem előtt tartjuk azt a kérdést, hogy az erényes életvitel milyen összefüggésben áll a sikeres, jó élettel.

**A kurzus témái**:

1. Bevezetés: erényesség az archaikus korban

2. Tanítható-e a kiválóság? – szofista etikai kérdések

3. Meg tudja-e védeni magát az erényes ember? – Platón korai dialógusai és a *Gorgiasz*

4. Platón *Az állam*a és Thuküdidész *A peloponnészoszi háború*ja

5. Hogyan alakítsuk ki második természetünket? – Arisztotelész és a jellemek etikája

6. Elhatározás, vakszerencse és erény Arisztotelésznél

7. Cinikus, epikureus és szkeptikus iskolák – a helyes életvitel és a gondolkodás tisztessége

8. Mit jelent önmagunknak elégségesnek lenni? – A sztoikus szabadság problémái

9. Mit szabad egy jó kereszténynek? – Etikai kérdések Augustinusnál és Tertullianusnál

10. Canterbury-i Anzelm a Sátán bűnéről

11. Abaelardus és a szándéketika

12. Reneszánsz etikai variációk (Mirandola, Montaigne, Hobbes)

13. Machiavelli és a reneszánsz „virtú”

**A kurzus teljesítésének feltételei**: a kötelező irodalom és az előadás anyagának ismerete

**A számonkérés módja**: írásbeli vizsga

**Kötelező irodalom**:

1. Arisztotelész: *Nikomakhoszi etika*. Szabó Miklós fordítása. Bp.: Európa, 1997. pp. 145–186. (V. könyv)

2. Epiktétosz: „A szabadságról.” Steiger Kornél fordítása. In: *Epiktétosz összes művei*. Bp.: Gondolat, 2016. pp. 227–243.

3. Canterburyi Szent Anzelm: „Proslogion.” Dér Katalin fordítása. In: *Canterburyi Szent Anzelm összes művei: Teológiai, bölcseleti írások*. Bp.: Szent István Társulat, 2007. pp. 81–102.

4. Abealardus, Petrus: *Etika*. Turgonyi Zoltán fordítása. Bp.: MTA, 1989. pp. 73–92.

**Ajánlott irodalom**:

1. MacIntyre, Alasdair: *Az etika rövid története: Az erkölcsfilozófia története a homéroszi kortól a huszadik századig*. Szabó P. Imre fordítása. Bp.: Typotex, 2012.

2. MacIntyre, Alasdair: *Az erény nyomában: Erkölcselméleti tanulmány*. Biróné Kaszás Éva fordítása. Bp.: Osiris, 1999.

3. Foucault, Michel: *Az igazság bátorsága: Önmagam és mások kormányzása*. Cseke Ákos fordítása. Bp.: Atlantisz, 2019.

4. Platón: *Gorgiasz*. Horváth Judit fordítása. Bp.: Atlantisz, 1998.

5. Tertullianus: „A látványosságokról.” Rozsnyai Ervin fordítása. In: Redl Károly (szerk.): *Az égi és földi szépről: Források a későantik és középkori esztétika történetéhez*. Bp: Gondolat, 1988. pp. 51–69.

6. Mirandola, Giovanni Pico della: „Az ember méltóságáról.” Kardos Tiborné fordítása. In: Vajda Mihály (szerk.): *Reneszánsz etikai antológia*. Bp.: Gondolat, 1984. pp. 212–244.

7. Machiavelli, Niccolò: „A fejedelem.” Lutter Éva fordítása. In: *Machiavelli művei*. I. kötet. Bp.: Európa, 1978. pp. 5–86.

A kurzus tematikája a félév folyamán változhat. Az oktató az utolsó órán megbeszéli a hallgatókkal a kurzus teljesítését a félévi munka tükrében.